**Prof. dr. Simon Čadež**

Dr. Simon Čadež je vodja Inštituta za Računovodstvo in revizijo na Ekonomski fakulteti Univerze v Ljubljani (UL EF). Pedagoško se ukvarja s poslovodnim računovodstvom. Predava na UL EF in Fakulteti za matematiko in fiziko Univerze v Ljubljani (UL FMF). Napisal je štiri učbenike in mentoriral 280 zaključnih del študentov.

Raziskovalno se ukvarja z vlogo kontrolnih sistemov pri doseganju organizacijskih ciljev. Kot raziskovalec je večkrat gostoval na tujih univerzah, največ časa na Univerzi Griffith v Avstraliji. Članke objavlja v najkakovostnejših mednarodnih revijah in je najbolj citiran slovenski avtor s področja računovodstva. Vodil je več kot 10 raziskovalnih projektov, tudi mednarodne.

Tretji steber njegovega dela je posredovanje znanja v prakso. Opravljal je več kot deset managerskih, nadzornih in profesionalnih funkcij v različnih podjetjih in organizacijah. Zelo cenjen je tudi kot svetovalec, uspešno je zaključil več kot 40 projektov za različne stranke.